אין לבלבל עם אין לבלבל ערך זה, העוסק בסרט מתח אמריקאי, עם הערך "הכלואה", העוסק בספר בסדרה "בעקבות הזמן האבוד".

**כלואה** (באנגלית: **Shut In**) הוא סרט מתח אמריקאי משנת 2022 בבימויו של די. ג'יי. קארוסו ובכיכובם של רייני קוואלי, ג'ייק הורוביץ, לוסיאנה ונדט ווינסנט גאלו. זהו הסרט המקורי הראשון של The Daily Wire והשלישי שלהם ששוחרר בפלטפורמת הזרמת המדיה שלהם (כיום +DailyWire).

The Daily Wire אירח צפייה מיוחדת בסרט ב-10 בפברואר 2022 בערוץ היוטיוב של החברה. הסרט זכה לביקורות מעורבות מצד המבקרים.

עלילה
-----

ג'סיקה נאש, אם צעירה לשניים, נמצאת בעיצומו של פינוי בית סבתה המנוחה (אשר היא קיבלה בירושה) כדי שתוכל למכור אותו ולעבור. עם זאת, היא נתקעת בטעות בתוך המזווה. היא מנסה לגרום לבתה הקטנה, לייני, לעזור לה לצאת, אך מנגנון הדלת חלוד וקשה מדי ללייני לפתוח. רוב, בן הזוג לשעבר של ג'סיקה, מופיע עם חברו סמי ומחלץ אותה. עם זאת, ג'סיקה כועסת על רוב שהכניס יחד איתו את סמי, הפדופיל, לתוך ביתה. סמי מתמרן את רוב כדי לגרום לו להכניס את ג'סיקה בחזרה למזווה לפני שהם עוזבים את הבית. רוב אכן סוגר עליה את הדלת, לא לפני שהשאיר לה 3 גרם של מתאמפטמין, ואף ממסמר את הדלת עם קורות עץ, דבר שגרם לג'סיקה פצע חמור בידה הימנית.

לאחר מספר רב של ניסיונות כושלים להצליח לצאת, כשלייני מביאה לה חפצים דרך חרך בחלק התחתון של הדלת, ג'סיקה מתחילה לשבור את המרצפות באמצעות מברג. עם זאת, סמי נכנס פנימה לבית ומציין בפני ג'סיקה שרוב חייב לו כסף אז הוא בא לגבות אותו על ידי פגיעה בילדים שלהם. ג'סיקה מצליחה להערים על סמי להכניס את ידו בחרך הדלת, שם היא ממסמרת את ידו לקרקע עם המברג, לוכדת את סמי לידה. היא צועקת ללייני להישאר למעלה בחדר עם אחיה התינוק מייסון, אבל לייני יורדת למטה. סמי תופס את לייני ומאיים לתקוף אותה אם ג'סיקה לא תשחרר אותו, אבל ג'סיקה מציתה את ידו באמצעות גפרורים וליקר שהיו במזווה. זה מצליח לגרום לסמי לשחרר את לייני ממנו מבלי לפגוע בה. למרות שג'סיקה נאלצת לכבות את האש כדי שהיא עצמה לא תיחנק, ידו של סמי נצרבת קשות ונשחתת, ונראה כאילו סמי מת.

ג'סיקה מסירה את המברג כדי שתוכל לברוח על ידי זחילה דרך התקרה אל הקומה השנייה. היא לוקחת את לייני ומייסון למכונית (למרות שהמפתחות אצל רוב), אך מתחיל לרדת גשם זלעפות וג'סיקה מחזירה את ילדיה פנימה בזמן שהיא לוקחת את האוכל שהיא ארזה מוקדם יותר במכונית. עם זאת, סמי עדיין חי והוא תופס את הילדים. ג'סיקה ממהרת חזרה פנימה, אבל סמי מחזיק סכין לגרונו של מייסון.

רוב שוב מגיע ומאיים על סמי עם אקדח, ג'סיקה לוקחת את הילדים למטה בזמן שרוב יורה בראשו של סמי. רוב, ששמע על המציאה של ג'סיקה, סכום כסף גדול שסבתה החביאה בתוך ספר תנ"ך, מנסה להתפייס עימה. עם זאת, ג'סיקה מבינה שרוב תמיד ישים את הסמים שלו לפניה ולפני ילדיהם, אז היא מכינה לו כריך עם חמאת תפוחים ועם 3 הגרם של הקריסטל מת'. רוב חוטף מנת יתר, אבל לפני שהוא מת הוא מנסה להכריח את ג'סיקה לעשות גם סמים, והאחרונה דוחפת אותו מהחלון אל מותו.

זמן מה לאחר מכן, ג'סיקה וילדיה נראים בבית, שעבר שיפוץ, מכינים ומוכרים חמאת תפוחים משלה (בהשראת המתכון של סבתה) ובעיקר מכל הם מאושרים.

צוות שחקנים
-----------

* רייני קוואלי – ג'סיקה נאש
* ג'ייק הורוביץ – רוב
* וינסנט גאלו – סמי
* לוסיאנה ונדט – לייני נאש
* איידן סטיימר – מייסון נאש

הפקה
----

המפיקים דאלאס סונייר ואמנדה פרסמיק קיבלו את התסריט של הסרט ב-2018 מהתסריטאית מלאני טוסט. התסריט של טוסט הוצג בשנת 2019 במהלך מדד הרשימה השחורה (אנ'), סקר שנתי לתסריטים שטרם הופקו. הסרט תוכנן בתחילה להיות מופק על ידי ניו ליין סינמה כשג'ייסון בייטמן יאייש את תפקיד הבמאי. לאחר תקופה של קיפאון, האופציה לסרט פגה תוקף וסונייר בחר לקחת אותו ל-The Daily Wire.

The Daily Wire חשפו את ליהוקו של וינסנט גאלו ב-1 בדצמבר 2021. זה ציין את התפקיד הראשון של גאלו בסרט באורך מלא מאז שנת 2013. תפקידו האחרון היה כהרולד מרקוס בסרט היפני "Human Trust".

ביקורת
------

באתר הביקורות Rotten Tomatoes, מתוך 10 ביקורות של מבקרים 60% מהן חיוביות.

המבקר השמרני כריסטיאן טוטו נתן לסרט ציון של 3 מתוך 4. רנדי מאיירס מהעיתון The Mercury News נתן לסרט ציון של 2.5 מתוך 4. אלן נג מ-Film Threat כתב: "די. ג'יי. קארוסו מתזמר בצורה מופתית את סימפוניית המתח הזו, אמנם סימפוניה בת עשרים קטעים, אך סימפוניה בכל זאת".

ג'ון סמלי מניו ריפבליק היה יותר ביקורתי ואף כינה אותו "משעמם". קאת' קלארק מהגרדיאן העניקה לו 2 מתוך 5 כוכבים.

קישורים חיצוניים
----------------

* "כלואה", במסד הנתונים הקולנועיים IMDb (באנגלית)
* "כלואה", באתר Rotten Tomatoes (באנגלית)
* "כלואה", במסד הנתונים הקולנועיים KinoPoisk (ברוסית)

הערות שוליים
------------

1. 1 2  Wiseman, Andreas (1 בדצמבר 2021). "Vincent Gallo Returns To Acting In The Daily Wire Movie 'Shut In'". *Deadline*. נבדק ב-3 בדצמבר 2021. `{{cite news}}`:  (עזרה)
2. ↑  Wiseman, Andreas (2 בפברואר 2022). "The Daily Wire Will Launch Its First Original Movie 'Shut In' On YouTube For Free". *Deadline Hollywood*. נבדק ב-4 בפברואר 2022. `{{cite news}}`:  (עזרה)
3. ↑  *SHUT IN Movie World Premiere*. *YouTube*.`{{cite AV media}}`: תחזוקה - ציטוט: url-status (link)
4. ↑  Wiseman, Andreas (25 באוגוסט 2021). "The Daily Wire's First Original Movie Is Black List Thriller 'Shut In' With 'xXx' & 'Disturbia' Director D.J. Caruso". *Deadline*. נבדק ב-3 בדצמבר 2021. `{{cite news}}`:  (עזרה)
5. ↑  Toto, Christian (2022-02-02). "Harrowing 'Shut In' Will Surprise Just About Everyone". *Hollywood in Toto*. נבדק ב-2022-06-08.
6. ↑  Myers, Randy (2022-02-09). "What to watch: Steven Soderbergh's latest is a Hitchcockian thriller". *The Mercury News*. נבדק ב-2022-02-15.
7. ↑  Ng, Alan (2022-02-10). "Shut In". *Film Threat*. נבדק ב-2022-02-15.
8. ↑  Semley, John (2022-02-17). "Can Conservatives Make a Real Movie?". *The New Republic*. ISSN 0028-6583. נבדק ב-2022-03-20.
9. ↑  Clarke, Cath (2022-05-23). "Shut In review – Vincent Gallo returns for clueless poke at Hollywood's 'liberal bias'". *The Guardian*. נבדק ב-2022-06-06.